**Македонски јазик 6 одделение задолженија за период од 11. 04. 2020 година До 15. 05. 2020 година.**

Почитувани,

Градската библиотека „Браќа Миладиновци“- Скопје, библиотека „Другарче“ по повод престојниот празник „Св. Кирил и Методиј“ организира литературен натпревар на тема: „Животот ти е на дланка, оствари ги своите сни“.

Темата за овогодинешниот литературен конкурс е многу поразлична од досегашните, но целта ни е да ги „чуеме“ детските- ученичките размислувања за својот живот, сегашноста, иднината.

Преку овој детски, литературен мозаик да се обидеме, во овие „тешки“ времиња, да ја покажеме и докажеме нашата почит кон основачите на македонската и сесловенската писменост, кон Браќата кои сиот свој живот го посветија на просветителското и културното воздигнување на словенскиот народ.

Право на учество на конкурсот имаат ученици од основните училишта во Градот Скопје, кои личните, слободни убедувања и размислувања за своите досегашни животни остварувања и идни планови ќе ги преточат во поетско-прозни остварувања

Овогодишниот литературен конкурс поради пандемијата на вирусот КОВИД 19 ќе се реализира преку испраќање на литературните творби на следните е-mail-oви: - silvana\_e\_s@yahoo.com - rade\_ljubik@yahoo.com

Литературните творби да се испратат најдоцна до 18.05.2020 год.

Учесниците задолжително да ги достават следните податоци: \*Име и презиме на учесникот и на менторот \*Е-mail за контакт \*Teлефон на менторот и училиштето

Контакт тел. 075 603856-Силвана Јакимова и 078 456930-Радослав Љубиќ.

Вашето учество на конкурсот е Вашата благодарност кон големите просветители и мисионери- браќата Кирил и Методиј!

Скопје, 28.04.2020 Директор, Сузана Данаилова

ул. Вељко Влаховиќ бр.10/01 – 1000 Скопје пошт. фах 259 Veljko Vlahovich St. 10/I Po.box. 259 1000 Tel./fax +389 (2) 3162 067, 1000 Skopje, сметка 200 0022072213 15, Депонент: Стопанска банка АД Скопје sojuz\_makedonija@yahoo.com www.facebook.com/Radosti-Detsko odmoraliste Арх бр. 0302-104/01-20 5.5.2020 год. Скопје ДО ОСНОВНИТЕ УЧИЛИШТА ВО РСМ За наставниците по мајчин јазик и одделенските наставници

Предмет: Конкурс, Детски лирски треперења 2020

Почитувани, Сојузот за грижи и воспитување на децата на Македонија во вонредни околности и со многу неизвесност го распишува конкурсот за традиционалната манифестација за децата од нашата држава, XLI.Фестивал на детско поетско творештво на Македонија

ДЕТСКИ ЛИРСКИ ТРЕПЕРЕЊА

За оваа година песните ќе бидат испраќани само по електронски пат до маилот на Сојузот, а покрај од маилот на училиштето дозволено е песните да бидат испраќани и од менторот или ученикот.

Право на учество имаат сите ученици од Основните училишта во РСМ. Најзначајно е детските песни да се оригинални. Секое дете има право на учество со само една песна. Темата на која што треба да пишуваат учениците е слободна, со цел ученицитe да се претстават со своите најубави напишани зборови. Се дава целосна слобода во изборот на мотивите (од природата, убавината, слободата, детството, татковината, љубовта ...итн. итн.). Трудовите треба да бидат испратени најдоцна до 22.мај.2020 година, на следната адреса:

СОЈУЗ ЗА ГРИЖИ И ВОСПИТУВАЊЕ НА ДЕЦАТА НА МАКЕДОНИЈА e-mail: sojuz\_makedonija@yahoo.com, со следните податоци: Име и презиме на ученикот, училиште, место, ментор и e-mail на менторот Фестивалот Детски лирски треперења ќе се одржи во Детското одморалиште РАДОСТИ - Охрид во времетраење од три дена за што наградените ќе бидат дополнително известени. Претседател на Одборот за Детско творештво при Сојузот за грижи и воспитување на децата на Македонија е познатиот писател за деца г-дин Горјан Петревски.

 Откако жири комисијата, ќе го направи изборот, наградените и пофалените ќе бидат известени најдоцна до 12.јуни 2020. Датумот на одржување ќе остане непознат заради познатата состојба, но се надеваме дека ќе се создадат услови за организирање на манифестацијата во август или септември 2020 година.

 Сите трошоци за време на манифестацијата се покриени од страна на Сојузот за грижи и воспитување на децата на Македонија од собраните средства за време на Детска недела 2019. Песните може да зафаќаат најмногу една страна од А4 формат, пишувани во фонт Times New Roman, со македонска поддршка и големина 12.

Право на учество на фестивалот ќе обезбедат творците на најдобрите 20 детски песни заедно со нивните ментори од сите училишта во РМ. Оние ученици кои освен на македонски јазик сакаат да пишуваат и на другите јазици на кои се изведува настава во РСМ, задолжително освен на мајчиниот јазик треба да испратат и превод на песната на македонски јазик. Од избраните песни ќе се испечати по 41. пат Зборникот Крај езерски бранувања. Ги очекуваме творците со нивните најубави песни. Со почит Сојуз за грижи и воспитување на децата Македонија Одбор за детско поетско творештво Претседател Горјан Петревски, с.р

**Сите кои сакаат да учествуваат на еден или на двата конкурса текстот што ќе го напишат најпрво ќе ми го пратат мене, да го прегледам и откако ќе ви го вратам со бараните податоци, ќе го пратите на посочените мејл адреси. Посочете за кој конкурс е вашиот текст.**

1. **Наставна единица: Трета писмена работа на тема: Опис на личност која ми е омилена.**

**Цели на часот: Учениците да ги применат занаењата во убаво изразување со правилна употреба на правописните норми.**

Почитувани ученици, на ден 13. 05. 2020 година ќе ја работиме третата писмена работа на тема: Опис на личност која ми е омилена. Писмената работа потребно е да ми ја пратите на посоченииот ден во периодот од 11 часот до 12 и 15 минути.

Пишувајте уредно, придржувајте се на дадената тема, применувајте ги правописните норми, пишувајте стилски богати реченици.

**Во воведниот дел** напишете која е таа личност што одбравте да ја опишувате, во каква врска сте вие со неа и зошто токму таа личност ја одбравте (може да биде личност од вашето непосредно опкружување, но може да биде и личност, ваш идол).

**Во главниот дел** опишете ја личноста (внатрешен и надворешен опис).

**Во завршниот дел** напишете какво влијание има таа личност во градењето на вашата личност и вашата иднина, истакнете го позитивните придобивки од личноста.

1. **Наставна единица: Поим за известување и вест.**

**Цели на часот: Учениците да знаат да составуваат вест и извештај**

Прочитајте го текстот Да ја сакаме книгата на стр. 144 во вашиот учебник и текстот Настани за денот на училиштето на стр. 145 во учебникот.

Одговорете ги прашањата на стр. 146 во учебникот во делот Разговор за текстот.

**Извештај,** претставува писмен документ во кој се дава известување за нешто што е малку или повеќе познато, но е од важно значење: настан, ситуација, книга и др. Извештајот може да се однесува и некоја поисцрпна информација за некој значаен настан или за некоја значајна дејност од животот и работата на учениците во училиштето или во општествената средина. Во училиште извештај може да се пишува за: извршено набљудување, состанок на одделенската заедница, јавен настап на учениците во слободните активности, успешно реализирана еколошка акција, резултати од прославениот патронен празник на училиштето, од учество на литературни конкурси, случка, настан од училиштето или местотото во кое се живее, од изведена екскурзија, од посета на некој музеј, културно-историски споменик, фабрика, спортска манифестација и сл. Извештајот мора да биде краток и јасен. Тој треба да биде вистинит. Да одговори на прашањата: кој?, каде?, кога?, зошто?, како? Да содржи заклучок со кој се определуваат насоки за понатамошна работа.

Со помош на дефиницијата во учебникот на стр. 146 за Извештај и претходната дефиниција, одговори: Што е извештај?

Напишете извештај од вашата последна изведена екскурзија (внимавајте при пишувањето текстот што ќе го напишете да ги исполнува критериумите за извештај).

Прочитајте го текстот Најдобрите од олимпијада на стр. 147 во вашиот учебник и текстот Литературна школа на стр. 148.

Оговорете ги прашањата на стр. 148 во учебникот во делот Разговор за текстовите.

**Вест,** новинарски производ од групата информативни жанрови. Претставува кратко усно или писмено известување за некој значаен настан. Основната цел на веста е да ја запознае пошироката јавност со најва­жните општествени, политички, културни и други дневни или неделни настани. Може да биде објавена во дневниот, неделниот и месечниот печат, или преку радиото и телевизијата. По обем треба да биде кратка, а стилот едноставен. Секоја вест треба да одговори на следниве шест прашања: кој? што? каде? кога? како? зошто? и евентуално, од кого потекнуваат податоците и што понатаму ќе се случува.

Со помош на текстот на стр. 149 во делот Заклучок и претходниот текст одговори: Што преставува вест?

Напишете вест за настан од вашата околина, (внимавајте при пишувањето текстот што ќе го напишете да ги исполнува критериумите за вест).

Продлабочете ги своите знаења:

<https://www.medium.edu.mk/medium-2/rechnik-na-mediumska-pismenost>

1. **Анализа на лектирата ,,Големи мали” од Бошко Смаќоски**

**Цели на часот: Учениците да умеат аргументирано да дискутираат за прочитана лектира и да опишат подробно лик од прочитана лектира.**

На крајот од месецот мај ќе ја обработуваме лектирата ,,Големи мали” од Бошко Смаќоски по следниов план:

1. Белешка за писателот;
2. Локализација (временска и просторна);
3. Тема;
4. Кратка содржина на лектирата;
5. Идеја;
6. Опиши два лика кои најмногу ти се допаднаа во лектирата.

Ако не сте во можност да ја најдете оваа лектира, обработете еден роман, по можност за деца, кој ќе ви биде достапен.

Почитувани ученици. Вашите задачи пратете ми ги најдоцна до 15. 05. 2020 година, се разбира писмената работа пратете ја во посочениот ден и час и лектирата на крајот од месецот, односно последната седмица од месецот мај, на zoranboskovski@yahoo.com

Ви посакувам пријатна работа.